Document ID: 32002R1739

Κανονισμός (ΕΚ) αριθ. 1739/2002 της Επιτροπής
της 30ής Σεπτεμβρίου 2002
για την αρχική δημοσίευση των ποσοτήτων μερικών βασικών προϊόντων που μπορούν να υπαχθούν υπό το καθεστώς της ενεργητικής τελειοποίησης χωρίς προηγούμενη εξέταση των οικονομικών όρων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3448/93 του Συμβουλίου, της 6ης Δεκεμβρίου 1993, για τον καθορισμό του καθεστώτος συναλλαγών που εφαρμόζεται για ορισμένα εμπορεύματα που προέρχονται από τη μεταποίηση γεωργικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 2580/2000(2),
τον κανονισμό (ΕΚ) αριθ. 1488/2001 της Επιτροπής, της 19ης Ιουλίου 2001, για τις λεπτομέρειες εφαρμογής του κανονισμού (ΕΚ) αριθ. 3448/93 του Συμβουλίου όσον αφορά την υπαγωγή ορισμένων ποσοτήτων μερικών βασικών προϊόντων που υπάγονται στο παράρτημα Ι της συνθήκης υπό το καθεστώς της ενεργητικής τελειοποίησης χωρίς προηγούμενη εξέταση των οικονομικών όρων(3), και ιδίως το άρθρο 3 παράγραφος 1,
Εκτιμώντας τα ακόλουθα:
(1) Η Επιτροπή κατάρτισε ισοζύγιο εφοδιασμού, όπως περιγράφεται στο άρθρο 11 του κανονισμού (ΕΚ) αριθ. 3448/93, και το υπέβαλε προς εξέταση στην ομάδα εμπειρογνωμόνων για τα οριζόντια ζητήματα που σχετίζονται με τις συναλλαγές μεταποιημένων γεωργικών προϊόντων τα οποία δεν υπάγονται στο παράρτημα I της συνθήκης, σύμφωνα με το άρθρο 2 παράγραφος 1 του κανονισμού (ΕΚ) αριθ. 1488/2001.
(2) Το εκτιμώμενο συνολικό ποσό που χρειάζεται για επιστροφές για τη δημοσιονομική περίοδο από την 1η Οκτωβρίου 2002 έως τις 30 Σεπτεμβρίου 2003, όπως προσδιορίζεται βάσει αυτού του ισοζυγίου, υπερβαίνει τα διαθέσιμα για επιστροφές κεφάλαια σύμφωνα με τα όρια που απορρέουν από συμφωνίες που συνάπτονται δυνάμει του άρθρου 300 της συνθήκης.
(3) Κατά συνέπεια, πρέπει να δημοσιευθούν οι συνολικές ποσότητες μερικών βασικών προϊόντων, όπως προσδιορίζονται από τον οκταψήφιο κωδικό τους της συνδυασμένης ονοματολογίας (ΣΟ), που μπορούν να υπαχθούν υπό το καθεστώς της ενεργητικής τελειοποίησης χωρίς προηγούμενη εξέταση των οικονομικών όρων και που έχουν καθοριστεί σύμφωνα με το εν λόγω ισοζύγιο,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι συνολικές ποσότητες μερικών βασικών προϊόντων αναφερόμενων στο παράρτημα Ι της συνθήκης που μπορούν να υπαχθούν υπό το καθεστώς της ενεργητικής τελειοποίησης χωρίς προηγούμενη εξέταση των οικονομικών όρων εμφαίνονται στο παράρτημα του παρόντος κανονισμού, σύμφωνα με το άρθρο 3 παράγραφος 1 του κανονισμού (ΕΚ) αριθ. 1488/2001.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Σεπτεμβρίου 2002.

Labels: 3
17